## Generelt

Denne digitalSTROM-applikation opretter en sikker forbindelse mellem digitalSTROM-serveren i dit hjem og din personlige my.digitalSTROM-konto. Den muliggør enkel adgang (f.eks. fra din smartphone, tablet eller computer) til dit digitalSTROM-system. Derudover kan du anvende web-baserede anvendelser, som f.eks. en hagl-advarselsservice.

## Forudsætninger

- For at kunne anvende denne digitalSTROM-applikation skal din digitalSTROM-server være forbundet med internettet.
- Adgangskoden til din digitalSTROM server kan ikke være det forprogrammerede standard password og skal først ændres.

## Opret brugerkonto

Efter installationen af applikationen i Konfigurator på din digitalSTROM-server kan du oprette din brugerkonto. Ved at klikke på ‚Opret din digitalSTROM-konto’ åbnes registreringssiden under www.digitalSTROM.com, hvor du kan oprette din konto. Efter vellykket registrering kan forbindelsen oprettes i andet trin.

## Forbind digtalSTROM-serveren med din brugerkonto

For at forbinde din digitalSTROM-server med din my.digitalSTROM-brugerkonto skal du aktivere ‚Forbind digitalSTROM-server med konto‘ og indtaste den e-mail-adresse samt password, som blev anvendt forinden ved registreringen i tilmeldingsmenuen. Efter du har klikket på OK bliver forbindelsen oprettet automatisk, hvorved processen afsluttes.

## Funktioner ved aktiv forbindelse

Når forbindelsen er oprettet, byder denne app på følgende muligheder:

- Vha. ‚Åbn my.digitalSTROM’ kan du logge dig direkte på din brugerkonto under www.digitalstrom.com og foretage yderligere indstillinger.
- Under 'Administrer forbindelsen' kan forbindelsen, hvis det er nødvendigt, afbrydes igen (fx hvis du flytter). Bemærk at hvis forbindelsen afbrydes, har du ikke længere har adgang via internettet, og funktionen kan kun aktiveres igen via det lokale netværk. Smartphones, der tidligere var forbundet mister forbindelsen og skal registreres igen.
- Du har ligeledes muligheden for at give en person, som du har tillid til (f.eks. en ven eller elektroinstallatør) en midlertidig fjernadgang via en link til din digitalSTROM-konfiguration, hvis det bliver nødvendigt med en fjernvedligeholdelse eller –diagnose.
- Derudover kan du vælge om digitalSTROM-serveren skal udføre en automatisk datasikring en gang om ugen og gemme filen på din konto. Siden med datasikringerne kan du åbne her og downloade den ønskede fil. Systemet kan genoprettes under System/Systemvedligeholdelse vha. denne sikkerhedsfil.

## Etablering af forbindelse fra en smartphone og tablet

Din my.digitalSTROM-brugerkonto kan også anvendes til at få adgang til dit hjem via vores smartphone-apps ligegyldigt hvor du befinder dig. Efter du har downloadet og åbnet app'en, skal du ligeledes indtaste din e-mail-adresse og dit password for at oprette den ønskede forbindelse. Nu kan du benytte app'en på normal vis; ligegyldigt hvor du befinder dig.

## Henvisninger:

- Hvis du sletter applikationen er forbindelsen mellem digitalSTROM-serveren og din brugerkonto ligeledes slettet. Dermed er det kun muligt at få adgang til dSS via dit lokale netværk.
- Hvis en smartphone-app etablerer forbindelse med digitalSTROM-serveren, genererer denne en token, som sikrer adgangen til serveren. Denne token bliver administreret under ‚System/Adgangsberettigelse. Hvis du ønsker at spærre adgangen til dit hjem for en smartphone, kan den pågældende token deaktiveres her.
- For hver enkelt digitalSTROM-installation skal der oprettes en særskilt my.digitalSTROM-brugerkonto. Hvis en anden installation bliver forbundet med brugerkontoen, bliver forbindelsen til den første installation afbrudt automatisk.